Austronesiani
Austronesiani (Anglice Austronesians vel Austronesian-speaking people) sunt distincti greges ethnici in Asia Meridiorientali, Oceania, et Africa Orientali qui linguis familiae Austronesicae loquuntur. Inter quos sunt aborigines Taivaniae; plurimi e gregibus ethnicis in Philippinis, Malaesia, Timora Orientali, Indonesia, Bruneio, Insulis Cocos seu Keeling, Madagascaria, Micronesia, et Polynesia; homines Malaici Singapurae, homines Polynesii Novae Zelandiae et Havaiorum; et homines non-Papuani Melanesiae. Etiam inveniuntur in regionibus Pattanorum in Thailandia, regionibus Cham in Vietnamia et Cambodia, et regione Hainania Sinae, partibus Taprobanis, Birmania australi, australi Africae Australis apice, Surinamia, et nonnullis ex Insulis Andamanensibus et Nicobarensibus. Maldivani quoque vestigia genorum Austronesiensium habent, ob flumen genorum ex Archipelago Malaico. Terrae ab hominibus Austronesiensibus loquentibus frequentatae una Austronesia appellantur.